  Виталий Пронин Туэ ӝыны ар куспын оглом 19 адями выйиз ни. Пӧлысьтызы 3-ез - нылпиос.Туэ ӝыны ар куспын оглом 19 адями выйиз ни. Ваньзы улэпесь луысалзы, лэзьымтэ интыын ӧй пыласькысалзы ке, анай-атайёс нылпиоссылы бадӟымгес саклык висъясалзы ке.- Та лыдпусъёс возьмато интыосысь кивалтӥсьёслэсь ляб ужамзэс но, - ӝот-ӝот вераз Россиысь МЧС-лэн Удмурт Республикая ёзэныз кивалтӥсь Пётр Фомин. - Тулыс кенешимы: усьтоно 31 пыласькон инты. Усьтӥськиз 13-ез гинэ. Кылемъёсаз, Роспотребнадзор но МЧС лэземын ӧвӧл ке но, калык озьы ик пылаське.Пётр Матвеевич пусйиз: Пичи Пурга, Алнаш но Дэри ёросъёслы элькун бюджетысь коньдон висъямын вал спасательёслэсь постъёссэс усьтонлы. Улонэз утись арбериос басьтэмын. Нош ву дурын шутэтскон интыос озьы ик ӧз кылдэ. Теги: югдур  